เคยมาหลวงพระบางครั้งแรก เมื่อ 6 -7 ปีก่อน มากับเพื่อน แล้วเดินมั่วๆ มาเจอร้านนี้
จำได้ว่าร้านนี้อร่อยมากกกกกก เรายังจะรสชาติได้อยู่เลย ว่าส้มตำเขามันอร่อยแบบจำไม่ลืม

ครั้งนี้กลับมาอีกครั้ง หลวงพระบางครั้งที่ 3 เป็นร้านที่เราต้องหาให้ได้ ครั้งนี้จำทางได้แล้ววววว

ร้าน ตำบักหุ่ง ป้าติม

ที่ตั้งและการเดินทาง 
ร้านอยู่บนถนน Sisavangvong Road  ที่นี่ถนนเขาเป็นบล๊อคๆ เดินง่ายค่ะ ถ้าเรามาถนนคนเดิน
ให้ขวามือเราเป็นพระธาตุพูสี เราก็เดินตรงมาเรื่อยๆ แล้วเลี้ยวซ้ายซอยไหนก็ไหน เลี้ยวเข้าไปก็เลี้ยวขวาแรก แล้วก็เดินไปเรื่อยๆ จะเจอ ป้ายวัด Nong Sikhounmung  หรือตาม Google  ที่วงในไปได้เลย
เพราะเช็คอินที่ร้านกันเลยทีเดียว อยากให้มากัน 555

เป็นร้านเล็กๆ ที่มีเมนูไม่กี่อย่าง ตำลาว ตำมะละกอ ตำแตง แล้วก็พวกของทอด ที่มีอยู่ 3 อย่าง
ไส้อั่ว ซี่โครงหมูทอด แล้วก็ แหนมหมูทอด 

= ตำลาว 15,000 กีบ =
มันคือจานที่สุด เขาจะหั่นมะละกอใหญ่ๆ แล้วก็ไม่ได้ใส่เครื่องมาก ใส่แค่มะเขือเทศ กับมะละกอ แค่นี้จริงๆ แต่ที่อร่อยคือรสชาติ เราก็ไม่แน่ใจว่าเขาใส่อะไรบ้าง แต่มันนัวสุดๆ เขาใส่น้ำปู น้่ำปลาร้า มีกลิ่นกะปินิด ที่สุดของแจ้จริงๆ ใครมาไม่อยากให้พลาดเลยค่ะ กินไป วันละ 2 จาน ฟินมากจริงๆ

= ไส้อั่วหมู 40,000 กีบ =
ไส้อั่วที่นี่เขาจะไม่ถึงเครื่องเทศเหมือนบ้านเราแต่ว่า จะออกแนวไส้กรอกที่ไม่เปรี้ยวมากกว่า 
จานนี้กินกับข้าวเหนียวร้อน ๆ เด็ด

= ซี่โครงหมูทอด 40,000 กีบ =
ที่บ้านชอบเมนูนี้กัน ซี่โครงเขาเนื้อหมูจริงจังดี หมูติดซีโครง ที่ติดมันนิดๆ  ทอดมาเกรียมๆ เราว่าจานนี้เขาให้เยอะดี 

= แหนมหมูทอด 40,000กีบ=
แหนมหมูอร่อย เปรี้ยวไม่มาก ใส่หนังหมูนิดๆ เรากับส้มตำสุดอร่อยของเรา 
กินเพลินๆ กับข้าวเหนียว

ฟินมากับร้านนี้ เป็นร้านที่ประทับอกประทับใจตั้งแต่แรกเลย เลยอยากแนะนำให้มากินกัน
มาหลวงพระบางก็มาร้านนี้กันเถอะ 